CELEX: 32015R0050
Language: sk
Date: 2015-01-14 00:00:00
Title: Vykonávacie nariadenie Komisie (EÚ) 2015/50 zo  14. januára 2015 , ktorým sa mení príloha I k nariadeniu Rady (ES) č. 32/2000, pokiaľ ide o zavedenie nových colných kvót Únie záväzných podľa GATT pre čokoládu, cukrovinky a sušienky

15.1.2015   
            
            
               SK
            
            
               Úradný vestník Európskej únie
            
            
               L 9/20
            
         VYKONÁVACIE NARIADENIE KOMISIE (EÚ) 2015/50
   zo 14. januára 2015,
   ktorým sa mení príloha I k nariadeniu Rady (ES) č. 32/2000, pokiaľ ide o zavedenie nových colných kvót Únie záväzných podľa GATT pre čokoládu, cukrovinky a sušienky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú colné kvóty Spoločenstva záväzné podľa Všeobecnej dohody o clách a obchode (GATT) a určité ďalšie colné kvóty Spoločenstva a ustanovuje ich správa, a ktorým sa ustanovujú podrobné pravidlá úpravy týchto kvót, a ktorým sa zrušuje nariadenie Rady (ES) č. 1808/95 (1), a najmä na jeho prvú zarážku článku 9 ods. 1 písm. b),
   keďže:
   
               (1)
            
            
               Nariadením (ES) č. 32/2000 sa otvorili colné kvóty Únie záväzné podľa GATT a stanovila sa ich správa tak, aby sa používali v chronologickom poradí podľa dátumov prijatia colných vyhlásení.
            
         
               (2)
            
            
               Rozhodnutím 2014/116/EÚ (2) schválila Rada Dohodu vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii.
            
         
               (3)
            
            
               V dohode vo forme výmeny listov sa stanovujú nové ročné colné kvóty pre čokoládu, cukrovinky a sušienky. Aby sa uvedené nové ročné colné kvóty mohli uplatňovať, je potrebné zmeniť nariadenie (ES) č. 32/2000.
            
         
               (4)
            
            
               Keďže dohoda vo forme výmeny listov nadobudla platnosť 1. júla 2014, príslušná časť tohto nariadenia by sa mala uplatňovať od rovnakého dátumu.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 32/2000 sa mení tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 5, 8.1.2000, s. 1.
   
      (2)  Rozhodnutie Rady 2014/116/EÚ z 28. januára 2014 o uzavretí Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (Ú. v. EÚ L 64, 4.3.2014, s. 1).
   
      PRÍLOHA
      Do tabuľky v prílohe I k nariadeniu (ES) č. 32/2000 sa vkladajú tieto riadky:
      
         
                     „09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Čokoláda
                  
                  
                     Od 1. júla do 30. júna
                  
                  
                     2 026 ton
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Cukrovinky (vrátane bielej čokolády), neobsahujúce kakao
                  
                  
                     Od 1. júla do 30. júna
                  
                  
                     2 289 ton
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Ostatné, iné ako chrumkavý chlieb, medovník a podobné, sladké sušienky, wafle a oblátky, sucháre, opekaný chlieb a podobné opekané výrobky
                  
                  
                     Od 1. júla do 30. júna
                  
                  
                     409 ton
                  
                  
                     40“